als_Latn dik_Latn sag_Latn
RIKUPERIMI I LËKURËS!
Faza e parë
Pastro! Ndërkohë që moti pritet të ftohet, përdor një krem pastrues të butë për t’i kursyer lëkurës prodhimin e tepërt të yndyrës. Blej produkte që kanë vitaminë C, e cila i jep lëkurës mbrojtjen e duhur me antioksidues dhe e riparon atë nga dëmtimet e plazhit.
Clinique, “Comforting Cream Cleanser”
Faza e dytë
Largo qelizat e vdekura! Përdor një krem të lehtë scrub, për të larguar atë çka nuk të duhet më. Kremra të tillë e ndihmojnë lëkurën të shfaqet e re dhe e freskët, sidomos pas efektit tharje të shkaktuar nga dielli dhe koha e nxehtë.
Olay, “Smooth Skin Cream Scrub”
Faza e tretë
Hiq njollat! Përdor një serum me efekt zbardhues, për të larguar njollat e mundshme të diellit ose qukat nga lëkura jote. Aplikimi i këtij serumi në lëkurë për dy javë rresht para gjumit është i mjaftueshëm. Nëse jo, dermatologët sugjerojnë trajtimet e specializuara në klinika.
Shiseido, “White Lucent Brightening Serum”
Faza e katërt
Hidrato! Ta mbash lëkurën të hidratuar, është mjaft e nevojshme për procesin normal të rigjenerimit të qelizave. Përdorimi i një kremi hidratues çdo ditë do t’i rikthejë lëkurës tënde “ujin” e nevojshëm. Një krem i tillë, por me efekt kundër plakjes, është akoma edhe më i këshillueshëm.
L’Oreal, “Youth Code”
Faza e pestë
Ruaj! Me siguri e ke bërë këtë gjatë gjithë verës, por fundi i saj nuk nënkupton largimin e faktorit mbrojtës nga kremi i ditës. Ky i fundit duhet ta mbrojë lëkurën nga rrezet UVA dhe UVB. Mos harro ta aplikosh kremin edhe në zonën e qafës. Zgjidh një krem në bazë të tipit të lëkurës, nga SPF 15 deri në SPF 30.
Elisabeth Arden, “Eight Hour Cream SPF 15”.
als_Latn als_Latn als_Latn eng_Latn als_Latn als_Latn eng_Latn als_Latn als_Latn eng_Latn als_Latn als_Latn eng_Latn als_Latn als_Latn eng_Latn